خاریجی ایشلر ناظیرلیگی پاکیستان-دا قاطار قضاسیندا حیاتینی ایتیرن‌لرله باغلی بو اؤلکه‌یه باش ساغلیغی وئریب.
مئساژدا دئییلیب: "بو گون پاکیستاندا کراچی- راولپندی سفرینی ائدن یولچو قاطاری‌نین خط دن چیخماسی نتیجه‌سینده باش وئرن سانحه‌ده چوخ سایدا اینسانین حیاتینی ایتیردیگینی درین حزن ایله اؤیرندیک. بو دهشتلی سانحه‌ نتیجه‌سینده حیاتینی ایتیرن‌لره الله‌دان رحمت، باشدا یاخین‌لاری اولماقلا دوست و قارداش پاکیستان خالقینا و حکومتینه، باش ساغلیغی وئریر، یارا‌لی‌لارین تئزلیکله ساغالما‌لارینی دیلییریک".
قئید ائدک کی، پاکیستانین گونئی ینده باش وئرن قاطار قضاسی نتیجه‌سینده هلاک اولان‌لارین سایی 30-ا، خسارت آلان‌لارین سایی ایسه 90 نفره چاتیب.
پولیس قورتارما عملیاتی‌نین باشا چاتدیغینی اعلان ائده‌رک، اؤلن و یارا‌لانان‌لار آراسیندا قادین و اوشاق‌لارین اولدوغونو قئید ائدیب.
پاکیستان دمیر یول‌لاری ناظیری خواجه سعد رفیق ژورنالیست‌لره وئردیگی معلوماتا گؤره، کراچی‌دن راولپندی-یه گئدن هزاره اکسپرسی یولچو قاطاری‌نین 10 واگونو نوابشاه یاخینلیغیندا خطدن چیخیب. قضانین تکنیکی ناسازلیق و یا تخریبات نتیجه‌سینده باش وئره بیله‌جگینی دئین ناظیر یارا‌لی‌لارین نوابشاه و سنقر بؤلگه‌لرینده‌کی خسته‌خانا‌لارا آپاریلدیغینی بیلدیریب.
